Document ID: 32004D0775

KOMISIJAS LĒMUMS
(2004. gada 18. novembris),
ar ko Slovākijai piešķir atkāpi, kas paredzēta 3. panta 2. punktā Padomes Direktīvā 92/102/EEK par dzīvnieku identificēšanu un reģistrēšanu
(izziņots ar dokumenta numuru K(2004) 4382)
(Autentisks ir vienīgi teksts slovāku valodā)
(Dokuments attiecas uz EEZ)
(2004/775/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 27. novembra Direktīvu 92/102/EEK par dzīvnieku identificēšanu un reģistrāciju (1), un jo īpaši tās 3. panta 2. punktu,
tā kā:
(1)
Direktīvas 92/102/EEK 3. panta 2. punktā paredz, ka dalībvalstīm var atļaut izslēgt no 3. panta 1. punktā minētā saraksta saimniecības, kurās audzē ne vairāk kā trīs aitas vai kazas, par kurām neprasa piemaksas, vai vienu cūku, un kas ir paredzētas pašu izmantošanai vai patēriņam, ar noteikumu, ka visus tādus dzīvniekus pirms jebkādas pārvietošanas pakļauj minētajā direktīvā noteiktajām pārbaudēm.
(2)
Slovākijas iestādes ir pieprasījušas šo atļauju līdz 2005. gada jūnija beigām un ir sniegušas attiecīgās garantijas par veterinārajām kontrolēm.
(3)
Tādēļ Slovākijai jāļauj piemērot atkāpi līdz 2005. gada 30. jūnijam.
(4)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Slovākijai ir atļauts piemērot Direktīvas 92/102/EEK 3. panta 2. punktā noteikto atkāpi.
2. pants
Šo lēmumu piemēro līdz 2005. gada 30. jūnijam, un tas ir adresēts Slovākijas Republikai.
Briselē, 2004. gada 18 novembrī

Labels: 7
18
15
6